**Art.19.** Criterii privind elaborarea și evaluarea lucrării metodico-ştiinţifice pentru obţinerea gradului didactic I, cu privire la:

1. Temă: importanţa teoretică şi practic-aplicativă, rigurozitatea şi precizia delimitării problemei, abordarea unei probleme de interes major pentru practica şcolară sau pentru cunoaşterea unor fenomene pedagogice;
2. Documentarea ştiinţifică: oportunitatea bibliografiei şi actualitatea ei în raport cu tema lucrării, actualitatea și prelucrarea informaţiilor, citarea corectă a surselor bibliografice;
3. Ipoteza (ipotezele) de lucru: identificarea şi formularea clară, corectă a ideilor, în funcţie de tipul cercetării (constatativă, experimentală etc.);
4. Structura: concordanţa structurii cu tema tratată, delimitarea cadrului conceptual şi a domeniului teoretic al temei, succesiunea logică a capitolelor şi a subcapitolelor, caracterul unitar al lucrării, ponderea aspectelor practice, proporţia părţilor lucrării;
5. Conținut: fundamentarea teoretică (ştiinţifică, psihologică, pedagogică, sociologică, filosofică etc.) a problemei abordate, încadrarea temei în teoria pedagogică, corelarea organizării şi metodologiei cu specificul lucrării (bazată pe cercetări ameliorativ-experimentale, constatativ-ameliorative, orientate, operaţionale, lucrări de sinteză, monografii etc.), caracterul sistematic, ordinea logică şi cronologică a cercetării, rigurozitatea şi valoarea experimentelor şi/sau a observaţiilor efectuate, în scopul verificării ipotezelor, înregistrarea, măsurarea şi prezentarea riguros ştiinţifică a datelor culese, prelucrarea şi corelarea datelor, evaluarea şi compararea rezultatelor iniţiale şi finale (pretest şi posttest), interpretarea corectă a rezultatelor, formularea clară a concluziei lucrării (confirmarea sau infirmarea ipotezei sau a ipotezelor de lucru), aplicabilitatea rezultatelor lucrării, contribuţia personală a autorului lucrării, legătura organică a concluziilor lucrării cu conţinutul, oportunitatea propunerilor şi a perspectivelor formulate de autor, claritatea probelor şi a datelor prezentate în anexă;
6. Formă: stilul şi prezentarea, corectitudinea exprimării, aspectul estetic, sublinieri în text, ilustratii, tabele, grafice, respectarea condiţiilor de tehnoredactare date (TNR 12, A4, la un rând şi jumătate, setări pagina sus, jos, dreapta 2,5 cm, stânga 3 cm. Titlurile se vor nota cu TNR, 14, bold).
7. Ultima pagină a lucrării va fi declarația de autencitate conform art 35.11 din O.M.E.C.T.S 5561/2011, cu modificările și completările ulterioare.